Podne
Podne je sredina dana odnosno 12:00:00 sati. Suprotnost mu je ponoć. Građansko podne je trenutak prolaza tzv. srednjega Sunca kroz srednji meridijan specifičnog vremenskoga pojasa. Na Zapadnom Balkanu, gdje vrijedi srednjoevropsko vrijeme, to je 15. meridijan. U pravo mjesno podne središte Sunca prolazi kroz meridijan danog opažajućeg mjesta (smjer juga na sjevernoj hemisferi), a taj trenutak određuje se prema svjetskomu vremenu uz pomoć jednadžbe vremena i geografske dužine. Podne se često prosto definira kao trenutak kada je Sunce na najvišoj točki iznad horizonta, što nije sasvim precizno. Naime, od zimskoga do ljetnog solsticija Sunčeva deklinacija stalno raste pa najvišu točku postigne zamalo pošto prođe kroz meridijan. Podne dijeli dan na jutro (prije podne) i na popodne (poslije podne). Sati građanskoga dana računaju se od ponoći.

Povezano 
 Sunčani sat
 Satni kut
 Zenit

Dijelovi dana